A kisbéri-félvér fajta tenyésztési programja
2011. november 25.

1. A fajta leírása

a) A fajtafenntartásért felelős szervezet megnevezése: 
Kisbéri és Gidrán Lótenyésztő Országos Egyesület, 1118 Budapest, Ménesi út 4.
b) Az eredő törzskönyv megnevezése: 
Kisbéri félvér Méneskönyv
c) A fajta kialakulása, jelenlegi helyzete, várható jövőbeni szerepe
A fajta a Komárom megyében a Győrt és Székesfehérvárt összekötő út mentén fekvő hajdani kisbéri Batthyány-birtok területén alakult ki, midőn I. Ferenc József császár az 1853-ban elkobzott birtokon egy nemes vérű katonai ménes kialakítását rendelte el. „Nemes vérű” lovon akkoriban minden kétséget kizáróan angol telivért értettek, de a terv szerinti 300 angol telivér anyakanca beszerzése még az Osztrák-Magyar Monarchia számára is megoldhatatlan feladatot és anyagi terhet jelentett. Ezért az angol telivér importok mellett nagy létszámú egyéb állományt telepítettek Kisbérre az akkori kincstári és udvari ménesekből és a jelentősebb magánménesek állományából.

Ezt az alapjában vegyes származású (arab, cserkesz, spanyol, piberi, norfolki, percheron, mecklenburgi stb), de típusában és küllemében gondosan válogatott állományt több generáción keresztül folyamatosan angol telivér ménekkel fedeztették. A ménes első parancsnoka,  Franz von Ritter altábornagy, a nagy értékű, és a minőségi lótenyésztés számára nagy jelentőségű angol telivér méneket a ménes állományának fedeztetésén túl a köz rendelkezésére is bocsátotta. E gyakorlat következtében már 1855-től általánossá vált Kisbéren, hogy az angol telivér törzsmének a ménesi kancák mellett a magántenyésztők telivér vagy félvér kancáit is fedezhették. Így nemcsak a mének jobb kihasználását és a kiváló tenyészanyag elterjedését érték el, hanem a fedeztetési díjakból számottevő bevételekhez segítették a ménest. Minden évben a Földművelésügyi Miniszter a hivatalos közlönyben tette közzé a kisbéri ménesben felállított mének fedeztetési díját és a fedeztetés feltételeit.

A ménesben a kiváló telivér mének hatására kialakult egy angol telivérhez közel álló, de annál tömegesebb, feltétlen nyugodtabb, nagyobb munkakészségű és különösen korrektebb küllemű hátasló típus. Az így előállított félvér mének az országos fedezőmén igényt teljes mértékben kielégíteni, és a telivért pótolni tudták. Másod-, harmadosztályú telivér mének helyett Kisbér elsőrangú félvéreket tenyésztett a köztenyésztés számára. A századfordulón ezek a félvérek már nevet szereztek maguknak. Ez idő tájt alakultak ki a fajta máig híres törzsei: Deutscher Michel, Dunure, Kozma, Fenék, Shannon, Maxim, Filou, Slieve Gallion, vagy a kanca oldalon igen eredményes Montbar, Rocketter, Verneuil, William Rufus, Gunnersbury, Royal Lancer stb.


A mezőgazdaság intenzívebbé válásával egyre erőteljesebben fogalmazódott meg a kisbéri félvér tömegesítésének igénye. E folyamat során előbb a kiemelkedő örökítő erejű telivérek után állítottak fel félvér törzsméneket a ménesben, valamint mezőhegyesi félvér mének alkalmazására (Furioso XXIII, Furioso VII, North Star XXV) is sor került. Ennek következtében a már némileg túlfinomodott állomány típusában konszolidálódott, tömegesebbé vált, de megőrizte nemességét, eleganciáját, gyorsaságát és kitartását. Ezen értékes tulajdonságok megőrzése érdekében a tenyésztésbe állítandó fiatal törzskanca-jelölteknek terepen, vadászlovaglásban kellett a kijelölt feladatot és szintidőt teljesíteniük.


 A II. világháború előtt a mozgás és használati tulajdonságok javítása céljából a hasonló tenyésztési technikával létrehozott trakehneni fajtából importáltak törzsméneket a kisbéri ménes számára. Így alapított törzset Széplak, Formás és Lobogó. 

A háborús cselekmények hatására 1944-ben a ménes állományát kettéosztották. Az ország területén különböző uradalmakban elhelyezve 330 mén, kanca és évjárati csikó várta a hadiesemények kedvezőbbre fordulását, míg a másik felét, 7 törzsmént, 145 anyakancát, 55 évjárati méncsikót, 63 évjárati kancacsikót és 10 szopós csikót a bajorországi Bergstettenbe evakuáltak. Ebből az állományból 1945-ben 78 egyedet hadizsákmányként az Amerikai Egyesült Államokba hajóztak, és ott elárvereztek. Ott fajtatiszta tenyésztésük az 1953-ban megalapított Hungarian Horse Associationnak (HHAA) köszönhetően mindmáig fennmaradt.

1948. júniusában három szállítmányban 150 kisbéri ló tért haza, melyet a Bábolnai Állami Gazdaság parragpusztai és alsóvasdinnyei telepén helyeztek el. Ezekkel a kancákkal, valamint a kisbéri tenyészirányt követő egykori ún. „egyezményes” magánménesek állományából 1954-ben felállított sárvári ménes kancáival kezdődött a fajta regenerálása. A méntelepeken fellelt kisbéri tenyésztésű ménekből sikerült a hajdani híres törzsek jó részét újraéleszteni és a fajta tenyészirányát az egyre inkább előtérbe kerülő sportkövetelmények felé irányítani. 1961-ben az akkor már mindössze 40 kancára csökkentett kisbéri ménes állományát a Dalmandi Állami Gazdaságba helyezték át, és szerte az országban megindult egy meggondolatlan és megállíthatatlan keresztezési hullám, amely az 1970-es évek végére a fajtatiszta kancaállományt a veszélyeztetett szintre csökkentette. A tradicionális ménvonalak és kancacsaládok nagy része odaveszett. 

Amint az előzőekből is látható, az 1961. évi átszervezés, valamint az utána következő tenyészirány-váltás a többi hagyományos magyar fajtával együtt a kisbéri-félvér törzsállományt is erősen megviselte. A lótenyésztés gazdaságtalan volta miatt azokban a gazdaságokban, ahol a felső vezetés nem kötődött érzelmileg is a lóhoz, az állami feladatmeghatározás és (a költségekhez képest elenyésző mértékű) állami dotáció ellenére a törzstenyészetek kancaállománya egyre csökkent, minősége felhígult, s tartási körülményei is igen gyakran törzstenyészethez méltatlanok voltak. A nyolcvanas években történtek ugyan bizonyos pozitív intézkedések ennek a nemkívánatos helyzetnek a megszüntetésére, de ezek legfeljebb csak lassították a leépülési folyamatot, megszüntetni nem tudták. 

A még meglévő népies és az egykori törzstenyészetekből kikerült állományból 1989. június 12-én 60 alapító taggal és 260 tenyészkancával megalakult a Kisbéri-félvér Lótenyésztő Országos Egyesület, amely jelenleg a fajta elismert fajtafenntartója.

A kisbéri félvért tenyésztők feladata a fajta hagyományos értékeinek megőrzése és a mai követelményekhez való modernizálása. A kisbéri félvér, mint eredetileg katonai célokra tenyésztett hátasló, kiválóan megállja helyét a sport- és hobbilovaglásban is.

Az egyesület egyik fő feladata a fajta genetikai értékének megőrzése mellett, hogy támogassa a tenyészállatok minél szélesebb körű sportkipróbálását. Mivel anyagi eszközei nem állnak rendelkezésre, ez a tevékenység a szervezésben és tanácsadásban nyilvánul meg. A kisbéri-félvér egyedek leginkább a military (lovastusa) szakágban érnek el országos szinten jegyzett eredményeket, de rendszeresen feltűnnek a díjugratásban, fogathajtásban és díjlovaglásban is.

A kisbéri fajta új ménvonalainak és kancacsaládjainak kiválasztásánál elsősorban a sportra való alkalmasságot kell figyelembe venni. A fajtában korábban rögzült jó tulajdonságok (acélosság, robbanékonyság, gyorsaság, szervezeti szilárdság, ugrókészség) és a típus megőrzése mellett cél a mai sportlovakkal szemben támasztott követelményeknek megfelelő tulajdonságok rögzítése a fajtán belüli szelekcióval, vagy/és új, elsősorban angol telivér vonalak létrehozásával (mozgás, ugróképesség és stílus).

d) Az állomány nagysága a tenyésztési program elfogadásakor: 
A magyarországi hagyományos lófajták közül a kisbéri-félvér rendelkezik a legtöbb törzskönyvi ellenőrzés alatt álló egyeddel. Az Egyesület nyilvántartásában 800 méneskönyvi kanca és 80 fedezőmén szerepel. Ezek elhelyezkedése az ország egész területére kiterjed. Nagyobb egyedsűrűséggel található Tolna, Pest, Szabolcs-Szatmár-Bereg, Vas, Komárom-Esztergom és Veszprém megyékben.

A bejelentett kancák létszáma 1989-től 2002- ig növekedést mutatott, majd 2005-től nagyságrendileg azonos szinten maradt. A kancalétszám a következő volt:

	1991
	1992
	1993
	1994
	1995
	1996
	1997
	1998
	1999
	2000
	2001
	2002
	2003
	2004
	2005
	2006
	2007

	598
	805
	857
	994
	1049
	1109
	1067
	1178
	1186
	1071
	1182
	1210
	1198
	1149
	930
	925
	898


A bélyegzett csikók száma az utóbbi néhány évben drasztikus csökkenést mutatott, aminek fő oka a lótenyésztés általános válsága, az eladási nehézségek, és ezzel a fedeztetési kedv visszaesése.

Fajtajellel bélyegzett csikók száma:

	1992
	1993
	1994
	1995
	1996
	1997
	1998
	1999
	2000
	2001
	2002
	2003
	2004
	2005
	2006
	2007

	231
	273
	281
	302
	380
	407
	462
	429
	406
	354
	414
	356
	309
	218
	187
	192


e) A fajta rendezési elve  (kancacsaládok, genealógiai vonalak)

A kisbéri-félvér fajta eredeti kancacsaládjai a II. világháborúban szinte kivétel nélkül elvesztek, ezért a fajta reprodukálása főképpen a sárvári és dalmandi törzstenyészet anyagából, valamint népies állományból történt. Az új kancacsaládok kialakulása jelenleg is folyik. 
A jelenlegi állományban a következő kancacsaládok találhatók meg:

	Kancacsalád eredete
	Családalapító
	Jelenlegi létszám
	Megjegyzés

	Gidrán
	Siglavy Gidran Sértegető
	5
	

	Gidrán
	Fruska
	2
	

	Gidrán
	Siglavy Gidran Eszter
	2
	

	Gidrán
	107 Gidran VIII
	1
	

	Gidrán
	13 Gidran „B” VIII
	1
	

	Balassa János
	Mecsek Dolly
	14
	Fedezőmént adott

	Balassa János
	Lepke
	2
	

	Nagycserkesz
	Manci
	5
	

	Nagycserkesz
	Juci
	9
	

	Nagycserkesz
	Gunera
	6
	Fedezőmént adott

	Nagycserkesz
	Virág
	2
	

	Nagycserkesz
	Csinos
	5
	Fedezőmént adott

	Nagycserkesz
	Fecske
	5
	

	Regöly
	Szinésznő
	2
	

	Regöly
	Bóbita
	3
	

	Regöly
	Cuni Baba
	7
	

	Regöly
	Kicsi
	7
	

	Regöly
	Regöly Jólány
	10
	

	Regöly
	Kese
	9
	

	Regöly
	Inga
	6
	

	Regöly
	Kakukk
	1
	

	Regöly
	Lenke
	1
	

	Regöly
	Hajnal
	2
	

	Regöly
	Refrain Csipkedő
	2
	

	Pálfa
	Shilah
	6
	

	Pálfa
	Tisza
	5
	

	Pálfa
	Mirza
	1
	

	Pálfa
	Formás Orgona
	3
	

	Pálfa
	Csinos
	2
	

	Pálfa
	Óvatos
	1
	

	Simontornya
	Manci
	3
	

	Simontornya
	Bubideres
	12
	

	Simontornya
	Borcsa
	2
	

	Sárvár
	568 Csákó Galiba
	17
	Fedezőmént adott

	Sárvár
	Szobalány
	7
	

	Sárvár
	Simonbánné
	4
	

	Sárvár
	Keletporosz Remény
	1
	

	Sárvár
	Menyasszony
	13
	Fedezőmént adott

	Sárvár
	10 Fenék VI
	1
	

	Sárvár
	Szivárvány
	4
	Fedezőmént adott


	Sárvár
	120 Diktátor
	4
	

	Sárvár
	Bulla
	1
	

	Sárvár
	609 North Star XXV
	1
	

	Eredeti kisbéri
	153 North Star I
	2
	

	Eredeti kisbéri
	161 Maxim VI 

               Konkur
	3
	

	Eredeti kisbéri
	Gizi
	2
	

	Eredeti kisbéri
	Keletporosz Púder
	10
	Kiemelt

	Eredeti kisbéri
	Oltszem II Ónos
	2
	

	Eredeti kisbéri
	Ragyogó
	1
	

	Sütvény
	Gárda Keszkenő
	3
	Kiemelt ménnevelő

	Sütvény
	Epres
	8
	

	Sütvény
	Gi 176 psz.
	4
	

	Sütvény
	Mályva
	6
	Fedezőmént adott

	Sütvény
	Deres
	1
	

	Sütvény
	Sári
	2
	

	Sütvény
	Extra
	7
	

	Sütvény
	Hacsak
	1
	

	Sütvény
	Volán
	2
	Fedezőmént adott

	Sütvény
	Madár
	1
	

	Sütvény
	Kormos
	1
	

	Lóska János ménese
	Filou Baba
	6
	Kiemelt

	Trakehneni
	Emity
	10
	Kiemelt

	Trakehneni
	Parhar Rumba
	1
	

	Trakehneni
	Fruska
	2
	

	Nagyszentjános
	Filou VI Óvatos
	1
	

	Nagyszentjános
	Filou VI Orsolya
	6
	Kiemelt

	Nagyszentjános
	Olcsó
	4
	

	Nagyszentjános
	Rekettye
	1
	

	Nagyszentjános
	Baba
	1
	

	Népies
	Oszwald
	12
	

	Népies
	Merengő II Holló
	
	Kiemelt ménnevelő

	Népies
	Bakucz Vihar
	
	Kiemelt ménnevelő


f) A fajta küllemi leírása 
Az angol telivér jellegéhez közel álló, elegáns, nemes, szilárd szervezetű hátas, amely könnyebb hámos munkára is alkalmas. Feje nemes, szikár, egyenes profilvonalú. Nyaka hosszú, jól ívelt, többnyire középmagasan illesztett. Marja magas, hosszan hátba nyúló. Háta közepesen hosszú. A far elég terjedelmes, közepesen széles, elég jól izmolt almafar.  Lapockája dőlt, hosszú, eléggé szabad mozgású, de e tekintetben kifogásolható egyedekkel is találkozunk. A mellkas a magas félvér jellegnek megfelelően mély és kevésbé dongás. A lábak szárazak, szikárak, a lábállás rendszerint szabályos. Esetenként kissé fűzött szárak, franciásság, hátul kisebb terjedelmű csánkok, kisfokú tehenesség előfordul.

Kisbéri  félvér  küllemi  fajtastandard

	Bírálat tárgya

	Kívánatos
	Elfogadható
	 Nem kívánatos

	Összbenyomás
	Elegáns, nemes, de erőteljes, szilárd szervezetű, hátas típusú sportló.
	Kevésbé nemes ún. kettős hasznosítású típus, ha az egyéb feltételeknek eleget tesz.
	Durva, heterogén, laza szervezetű, vagy túl finom, nemi jelleg hiánya

	Fej
	Testtömeggel arányos nagyságú, száraz finom, egyenes profilvonalú, kifejezett tekintetű, kint ülő nagy szemekkel, tág orrnyílások, szabályos ép fogazat.
	Kevésbé megnyerő de nem durva, kisfokú burkoltság.
	Durva, otromba, laza szervezetű vagy túl finom, domború profilvonal, fogazati rendellenességek.

	Nyak
	Középmagasan illesztett, hosszú, karcsú, jól ívelt, jól izmolt, finom, vékony szálú sörény (és farok) szőrök.
	Nem elég hosszú de jól illesztett, vagy kevésbé ívelt, de a kívánatostól nem nagymértékű az eltérés.
	Rövid, egyenes, izomszegény 

"hegedűnyak", kifordított "szarvasnyak", vagy hidegvérű beütésre utaló rövid, terhelt. Durva, dús, hullámos szőrök. 

	Mar
	Kifejezett, hosszan hátbanyúló, jól izmolt.
	A kívánatosnál kevésbé hosszú vagy kifejezett.
	Rövid,  púpos,  izomszegény,

vagy süppedt.

	Hát
	Rövid, elég feszes, jól izmolt
	Kisfokban előremélyedt.
	Hajlott , púpos,  túl hosszú.

	Ágyék
	Rövid, feszes, zárt.
	A kívánatosnál hosszabb ha az elég feszes.
	Hosszú, laza  vagy  púpos



	Far, comb
	Terjedelmes, hosszú, jól izmolt.
	Kisfokban csapott far, ha elég hosszú és izmolt.
	Izomszegény, rövid, vízszintes far, erősen csapott, barázdált.

	Szügy
	Közepesen széles de jól izmolt, mély.
	A kívánatostól a széles felé való eltérés.
	Keskeny,  izomszegény "kakasszügy"

	Mellkas
	Mély, közepesen dongázott, terjedelmes, hosszú lapátos porci tájék.
	A kívánatosnál laposabb, ha elég mély és terjedelmes.
	Lapos, sekély, rövid lapátos porci tájék.


	Nemi szervek


	Ép, mindennemű sérüléstől, betegségtől mentes.
	
	Bárminemű morfológiai vagy egészségügyi rendellenesség.

	Lapocka, felkar
	Hosszú, dőlt, izmos, szabad mozgást lehetővé tevő.
	A kívánatostól kismértékű eltérés.
	Rövid, meredek, izomszegény.

	Lábtő, szár,

boka, csüd, paták
	Terjedelmes izületek, tiszta száraz, jól illesztett és inalt, közepes hosszúságú szárak, szabályos szögelésű közepes hosszúságú csüdök, testtömeggel arányos méretű szabályos, ép szaruanyagú  paták.
	Kisfokban fűzött vagy burkolt, a kívánatosnál hosszabb szárak vagy csüdök, korrigálható patarendellenességek (patafaragással ).
	Erősen fűzött, hosszú, gyengén inalt vagy kötőszövetes, burkolt szárak, hosszú puha csüdök, vagy meredekség, dús bokaszőrök, nem korrigálható, nem rendellenes használat során szerzett patahibák ( pl. bakpata, porhanyós szaru, teletalpúság ).

	Csánk
	Terjedelmes, tiszta, száraz, torzulás mentes.
	A természetes elhasználódásnak megfelelő mértékű deformációk.
	Rövid, keskeny vagy kivágott csánk, nagyfokú burkoltság, súlyos deformációk.

	Lábszerkezet
	Elöl, hátul szabályos.
	Elöl: kismértékű franciásság, vagy hegyfaltipró, az elhasználódással arányban álló rokkantság.

Hátul: kisfokú kardosság, tehenesség.
	Súlyos mértékű lábszerkezeti hibák, a használat által nem indokolható mértékű elhasználtság, patológiai esetek.



	Mozgás
	Lendületes, szabályos vonalú, hosszú, tért nyerő lépés és ügetés, hátulsó lábak lépjék túl az elülsők patanyomát, ügetésben a nyújtás képessége legyen meg.
	Szabályos vonaltól kissé eltérő, ha elég lendületes és térnyerő.
	Rövid, kötött, aprózó, nem elég térnyerő, szabályos vonaltól erősen eltérő láb-előrevitel, sántaság.


Színe:

Leggyakoribb színe ma a sárga, a pej és a szürke, de elfogadott a fekete is. A fakó szín árnyalatai elfogadottak, de nem kívánatosak. A századfordulón az uralkodó szín a pej volt. Kizáró a tarkaság, és a hidegvérűekre jellemző deres (pejderes, sárgaderes, vasderes) szín.

g) Értékmérő tulajdonságok 

A kisbéri-félvér lovak a lovassport valamennyi ágában eredményesen használhatók. Bár a fajta kétségtelenül veszített a századfordulón, a két világháború közötti megalapozott híréből, ma is kiemelkedik a lófajták közül acélosságával, robbanékonyságával, keménységével és nemességével. E tulajdonságai miatt nemcsak a hobby lótartók, hanem a teljesítmény-sportokat folytatók körében is igen kedvelt. A fajta jelentősége az egyesület megalakulása óta eltelt 20 évben sokat nőtt, a fajta egyedeinek minősége egyre javul. A szervezett tenyésztés keretei, a jól megfigyelhető tudatformálódás biztosíték lehet a fajta megőrzésére, létszámának gyarapodására. A sajátteljesítmény-vizsgák kiterjedtebbé válásával a genetikai érték, a sportirányú átörökítő-képesség javulásával számolhatunk.
2. Tenyészcél:
A kisbéri-félvér az egykori Kisbéri Magyar Királyi Állami Ménes által kitenyésztett magasfélvér-jellegű lófajta, melynek tenyészcélja napjainkban a korszerű sportló-követelményeknek is megfelelő, nemes, tetszetős hátas és fogatló előállítása a hagyományos tenyésztési- és sportirányú szelekciós módszerek felhasználásával.

Mindezek alapján kisbérinek az a ló tekinthető, amely megfelel a Kisbéri Méneskönyv követelményeinek, valamint ezeknek a lovaknak az Egyesület által tenyésztésre elfogadott mének után született szaporulata.

3. Tenyésztési módszerek

a) Fajtatiszta tenyésztés, (a fajtaazonosság, annak vizsgálati módszerei, igazolásának rendje): A fajtatiszta tenyésztés körébe tartozik a kisbéri-félvér kancák fedeztetése az alábbi fajtájú ménekkel:
· kisbéri-félvér

· angol telivér
A fajtaazonosság vizsgálata a származási lap 4. ősi sora alapján történik. Kisbéri-félvér az a ló, amelynek 4. ősi sorában a 16 ősből legfeljebb 4 ős tartozik idegen fajtához. Nem vesszük idegen fajtának a 4. ősi sorban az angol telivért, a gidránt, a furioso-north  start, a Shagya arabot, a trakehnenit, valamint a sportló-fajták azon egyedeit, amelyek a kisbéri-félvér fajtában ménvonalat alapítottak.

Azon lovak, amelyek a fajtán belül születtek, fajtaazonosnak számítanak, ezt igazolja a tenyésztési szabályzat szerinti bélyegzésük.

A fajta a lóútlevélben is megjelölésre kerül.
b) Keresztezés, (génmigráció szabályai a fajtában, a keresztezett állatok tenyésztésbe illesztése): A tenyésztői bizottság külön, egyedi engedélye alapján, a teljesítmény javítása érdekében keresztezési partnerként elfogadhatók a fajtában az alábbi fajták:
· furioso – north star

· Shagya arab

· gidrán

· sportló-fajták azon ménjei, amelyek legalább 50% telivér vérhányaddal rendelkeznek.
Amennyiben a Tenyésztői Bizottság másképpen nem rendelkezik, a keresztezett egyedek bekerülhetnek a tenyésztésbe.
c) Vonaltenyésztés, vonalfenntartás elvei a fajtában: 
A fajtában megkülönböztetünk élő és kihalt, régi és új, illetve telivér, arab, trakehneni és egyéb eredetű ménvonalakat.
A genetikai variancia fenntartásához a fajta elegendő számú ménvonallal rendelkezik. Fontos feladat a ménvonalak stabilizálása, mert a Maxim vonal kivételével nem jellemző a vonalalapító ménre történt rokontenyésztés.

A fajtára a kezdetektől jellemző volt a vonalak kihalása és új vonalak képződése.  Jelenleg is léteznek kihalófélben lévő vonalak (Dunure), virágzó vonalak (Széplak), és olyan vonalak, amelyek életképessége bizonytalan (Notórius).
	Ménvonal neve
	Élő vagy kihalt
	Keletkezés ideje
	Alapító fajtája

	Advent
	Élő
	Új
	Trakehneni

	Bob herceg
	Élő
	Új
	Angol telivér

	Cenzor
	Élő
	Új
	Egyéb

	Conrad
	Élő
	Új
	Trakehneni

	Déva
	Élő
	Új
	Angol telivér

	Dunure
	Élő
	Régi
	Angol telivér

	Fernando
	Élő
	Új
	Trakehneni

	Filou
	Élő
	Régi
	Angol telivér

	Fokos
	Élő
	Új
	Holsteini

	Forintos
	Élő
	Új
	Angol telivér

	Formás
	Élő
	Régi
	Trakehneni

	Hadfi
	Élő
	Új
	Angol telivér

	Hohenstein
	Élő
	Új
	Trakehneni

	Koheilan
	Élő
	Új
	Shagya arab

	Kozma
	Kihalt
	Régi
	Angol telivér

	Lobogó
	Kihalt
	Régi
	Trakehneni

	Maxim
	Élő
	Régi
	Angol telivér

	Merengő
	Kihalt
	Új
	Angol telivér

	My Boy
	Élő
	Új
	Angol telivér

	Notórius
	Élő
	Új
	Angol telivér

	Ozora
	Élő
	Új
	Gidrán

	Rakéta
	Élő
	Új
	Angol telivér

	Szemafor
	Élő
	Új
	Angol telivér

	Széplak
	Élő
	Új
	Trakehneni

	Szikrázó
	Élő
	Új
	Angol telivér

	Ramzes
	Élő
	Új
	Holsteini

	Aldato
	Élő
	Új
	Holsteini

	Deutcher Michael
	Kihalt
	Rági
	Angol telivér

	
	
	
	

	
	
	
	

	
	
	
	

	
	
	
	


4. Törzskönyvezés

a) Állománybavétel feltételei: 
Az állománybavétel a tulajdonos kezdeményezésére történik. Szükséges a belépési nyilatkozat, az állománybejelentő lap benyújtása, valamint a ló származásának hitelt érdemlő igazolása. (Lóútlevél vagy származási lap.) Az iratok benyújtását követően az egyesület tenyésztésvezetője elbírálja, hogy a ló felvehető-e a méneskönyvbe, illetve annak fő- vagy melléktörzskönyvébe tartozik-e. Az éves tagdíj befizetésével a tulajdonos megerősíti belépési szándékát, és a tenyésztésvezető a lovat állományba veszi.

A közhitelűség biztosítása érdekében valamennyi, a főtörzskönyvben ill. a melléktörzskönyvben szereplő kancát a vonatkozó törzskönyvezési szabályzat szerinti törzskönyvi ellenőrzés alatt kell tartani. 

A hazai tenyésztésű és az import egyedek esetében az eljárás azonos. Import egyedek törzskönyvbe vétele a honosítás után történhet meg. A honosítást a törzskönyvező szervezet végzi.
b) Főtörzskönyv
i. A bekerülés feltételei

2007. évig: 

hiteles származási lap alapján 4 ősi sorig teljes származás, melyben idegen melegvérű fajtába tartozó vagy ismeretlen ős max. 25 %-ban fordulhat elő, a negyedik ősi sorban számítva (legfeljebb 4 ős a lehetséges l6 közül). Ismeretlen ős legkorábban a 4. ősi sorban, idegen melegvérű fajtába tartozó ős legkorábban a 3. ősi sorban, nem melegvérű fajtába tartozó ős egyáltalán nem fordulhat elő.

A pedigrében elismertek:

- a kisbéri hagyományos vonalai,

valamint: a versenyfélvér,

az angol telivér,

az arab,

      a gidrán,

      a furioso-north star,


a trakehneni,

   — amennyiben azzal a tenyésztő kisbéri tenyésztési irányt folytat.

Megjegyzés: Ez azt jelenti, hogy pl. angol telivér, vagy arab kanca is felvehető a Méneskönyvbe, de vele már félvér-tenyésztést kell folytatni. Ilyen esetben a kanca fajtáját a Méneskönyvben külön fel kell tüntetni.

2008-tól :

a méneskönyv kancaoldalról lezárult, és új kancák a fajtába az általános szabályok szerint nem kerülhetnek be. A fajtán belül született egyedeken kívül csak az a kanca kerülhet a főtörzskönyvbe, amelyiknek származása 6 ősi sorig fajtatisztán visszavezethető, illetve az angol telivér, ha küllemi- és mozgásbírálaton a II. osztályú minősítést eléri.

A kancák állományba-vétele legkorábban 3 éves korban történik. 

ii. nukleusz minősítés kritériumai 
A nukleusz állomány a fajta kiemelt genetikai potenciállal rendelkező állománya, amely elsősorban, de nem kizárólagosan alkalmas a mének előállítására, és a fajta megfelelő minőségben való fenntartására. A nukleusz állomány kancáival szemben támasztott követelmények:

 — származás: valamelyik régi kisbéri félvér ménesre, vagy legalább 1945-ig visszavezethető fajtaazonos származás.

 — minősítés: I. vagy II. osztályú, illetve Elit, Tenyésztési elit vagy Szuperelit minősítés, és megfelelő fajtajelleg. 

Nukleusz tenyészet csak az lehet, amelyik az in situ tartási körülményeknek megfelel.

A nukleusz állomány párosítását minden évben jóvá kell hagyatni a tenyésztésvezetővel

iii. fajtafenntartó minősítés kritériumai 
A kanca tenyészszemlén elbírált, és III. osztályú minősítést kapott. Fajtafenntartónak minősül a tárgyévben az I. vagy II. osztályú kanca is, ha nem ajánlott vagy elfogadott ménnel fedeztetik, illetve az új besorolású kanca, amíg a bírálatára sor nem kerül. 
c) Melléktörzskönyv: 
Származása alapján melléktörzskönyvbe, ún. „B” törzskönyvbe kerülhet az a kanca, amelynek anyja a kisbéri-félvér fajta törzskönyvében szerepelt, apja valamely melegvérű sportló-fajta képviselője, és a kancát kisbéri-félvér ménnel fedeztetve a születendő csikó a kisbéri-félvér főtörzskönyv származási feltételeinek megfelel.

i. A bekerülés feltételei  
A melléktörzskönyvbe kerülést a tulajdonos kezdeményezi. A fő- és melléktörzskönyv között átjárhatóság nincs.
d) A törzskönyvből történő kikerülés szabályai 
A törzskönyvből való kikerülés okai a következők lehetnek:

· A ló eladásra kerül, és az új tulajdonos nem kérelmezi a törzskönyvi nyilvántartást.

· A lóval nem kisbéri-félvér irányban folytatják tovább a tenyésztést.  
· A ló elpusztul.

· A tulajdonos az egyesületből kizárásra kerül.

A törzskönyvből nem elpusztulás miatt kikerült ló kérelemre a törzskönyvbe visszavehető, amennyiben a tulajdonos és a tenyésztő szervezet viszonya rendeződik.
e) Származás-nyilvántartás

i. A kancafedeztetés, termékenyítés nyilvántartása
A nyilvántartott fedeztetési/termékenyítő állomáson fedeztetett kancák fedeztetési (termékenyítési) jegyet kapnak. 
ii. A fedeztetés, termékenyítés bejelentése
A fedeztetési jegy másolata a fedeztetési állomáson marad, és elszámolás után az illetékes lótenyésztési felügyelő a rögzíti a központi nyilvántartásban.
iii.  A fedeztetés, termékenyítés utólagos bejelentésének szabályai
Utólagos bejelentés külön eljárási díj ellenében lehetséges, ebben az esetben a DNS-vizsgálattal történő származás-ellenőrzés kötelező.

iv. A csikók jelölésének, azonosításának módja
A csikó születését a tulajdonos a fedeztetési jegy részét képező ellésbejelentő lapon bejelenti a törzskönyvező szervezetnek. 

Az azonosítást a lótenyésztési felügyelők végzik a törzskönyvező szervezet szabályzata alapján. 

A kisbéri-félvér csikók elsődleges jelölése a bélyegzés, amely a következőképpen történik:  a nyeregtájék bal oldalára kerül a fajtajel és a tenyésztő szervezet által kiadott, évente elölről kezdődő csikószám, a nyeregtájék jobb oldalára a születési évszám utolsó 2 számjegye. A tulajdonos kérésére ménesjel bélyegezhető az évszám fölé vagy a combba.

Másodlagos jelölés a transzponder, amelyet a tulajdonos kérésére lehet behelyezni a nyak baloldalán a sörény alá. Kizárólag a törzskönyvező szervezet által kibocsátott, a tenyésztési hatóság által jóváhagyott transzponder használható.
Az azonosító adatokat a lótenyésztési felügyelő a központi nyilvántartásban rögzíti.
v. Az elnevezés szabályai
A kisbéri-félvér csikók kettős nevet kapnak: az első név a vonal neve, a második a használati név, amely lehetőleg az anya használati nevének kezdőbetűjével kezdődjön.

vi. Azonosító-képzés szabályai
Az azonosítót a bélyegzés alapján képezzük az alábbiak szerint:

Országkód, nem betűjele, fajtajel, születési évszám utolsó 2 számjegye, csikószám, technikai szám, általában 4  db nulla, azaz pl: 
                              HUN K KB121230000

vii. Származás-ellenőrzés módja és dokumentálásának rendje
Alapvetően a származást az anyakanca és a fedeztetési jegy összekapcsolódása határozza meg. Ennek feltétele, hogy a csikó az anyja alatt kerüljön azonosításra, és ne legyen olyan tényező, amely kétségessé teszi a csikónak a fedeztetési jegy szerinti származását. 

Amennyiben kétség merül fel a származást illetően, fedezőmének esetében, illetve szúrópróba-szerűen a származást DNS-vizsgálattal meg kell erősíteni.
A DNS-vizsgálatot a tenyésztési hatóság központi laboratóriuma végzi. A vérminta vételét a lótenyésztési felügyelő ellenőrzi. A költségviselő a kétséges minták és a fedezőmén-jelöltek esetében a tulajdonos, a szúrópróba-szerű vizsgálatoknál a tenyésztő szervezet.
viii. A származási lap kiállításának szabályai
A származási lap a lóútlevél részét képezi. Azon lovakra, amelyek csak az alapadatokat tartalmazó lóútlevéllel rendelkeznek, a tulajdonos megrendelésére és költségére a törzskönyvező szervezet állít ki származási lapot.

f) A teljesítmény-nyivántartás, teljesítményvizsgálat rendje 

i. Az adatok gyűjtése (küllemi bírálat, teljesítmény)
Tenyészszemle


A tenyészszemle a teljesítményvizsgálat első eleme, amely minden, a kisbéri-félvér törzskönyvben nyilvántartott ló részére kötelező. A tenyészszemlén a ló küllemi- és mozgásbírálata történik meg. A tenyészszemlék nyilvánosak, két héttel az esemény előtt meg  kell hirdetni a szemlék helyét is időpontját az egyesület honlapján. Ezzel biztosítható az egyedek összehasonlító bírálata, valamint a megfelelő infrastruktúra.
A tenyészszemléken az Egyesület közgyűlése által elfogadott bírók bírálnak.

Országos tenyészszemle: Az Egyesület legnagyobb tenyésztési eseménye, helyszínéről, időpontjáról az éves közgyűlés dönt. Évente két országos tenyészszemle rendezhető, finanszírozása az Egyesület költségvetéséből, valamint pályázatokból és egyéb forrásokból központilag történik. Az országos tenyészszemlék kiírását az Egyesület valamennyi tagja részére a jelentkezési határidő lejárta előtt legalább egy hónappal meg kell küldeni.

Regionális tenyészszemle: Célja egy-egy kisebb terület, régió állományának nyilvános bírálata, minősítése, hogy költségtakarékos módon olyan tenyésztők állománya is minősítésre kerüljön, akik a nagy távolság, szállítóeszköz vagy anyagiak hiányában az országos tenyészszemléken nem tudnának részt venni. Regionális tenyészszemlét bármely tenyésztő vagy szervezet kezdeményezhet, ha a szervezést, időpont-egyeztetést és a költségeket vállalni tudja. 

ii. A teljesítményvizsgálat rendje 

A teljesítményvizsgálatokat a tenyésztő szervezet a jelen Tenyésztési Program mellékletét képező, mindenkori Ló Teljesítményvizsgálati Kódex alapján végzi, a tenyésztési hatóság felügyeletével. 

iii. Az adatok feldolgozása, értékelése

A teljesítményvizsgálati adatokat a tenyésztésvezető feldolgozza, a honlapon kihirdeti, és archiválja.

iv. Tenyészértékbecslés

A tenyészérték-becslést a szakirányú felsőfokú oktatási intézményekkel együttműködve végzi az egyesület. Több diplomamunka született a kisbéri-félvér küllemi bírálati eredmények feldolgozásából.

g) Osztályba sorolás

i. Mének

A tenyésztési engedélyt szerzett méneket az Egyesület tenyésztői bizottsága az alábbi szempontok szerint minősíti:


- származás


- küllem


- mozgás


- saját teljesítmény (STV, sport)


- ivadékok minősége

Ezen szempontok alapján az alábbi kategóriákba sorolják a méneket:

· Ajánlott mén besorolást nyer az a mén, amely a fenti szempontok közül minimum négyben a fajtában fedező mének átlagát jelentősen felülmúlja, és ezáltal az utána nyert ivadékoktól a fajtában számottevő előrehaladás, minőségi javulás várható.

· Elfogadott mén besorolású az az apaállat, amely a fenti szempontok szerint három vagy kevesebb paraméterben kiemelkedő, így a fajtában való alkalmazásával a fajta minőségének szintentartása, egyes szerencsés párosítások esetén javítása várható.

· Célpárosításra engedélyezett az a mén, amely a fenti szempontok szerint nem pluszvariánsa a fajtának, de nincsen olyan generális hibája, amely miatt a tenyésztésből ki kellene zárni. Ezen mének használata a fajta szempontjából nem jelent előrehaladást, legfeljebb szerencsés párosítás esetén szinten tartást, ezért ellenjavallt. Csikóik abban az esetben vehetők nyilvántartásba KB bélyegzéssel, ha a tenyésztő a fedeztetés előtt a célpárosításra a tenyésztői bizottságtól engedélyt kért és kapott.

· Cseppvér-keresztezésre engedélyezett mének azok, amelyek maguk származásuk alapján nem tekinthetők kisbéri félvérnek, de sportteljesítményük, küllemük, ivadékaik minősége alapján a fajtában használatuk — szabályozott módon — célszerű. Ezen ménekhez való párosítást a tenyésztésvezető csak abban az esetben fogadja el, ha a megszülető csikó származása a tenyésztési szabályzatban leírtak szerint a kisbéri fajtában elfogadott lesz. Ellenkező esetben a csikót csak a köztenyésztésben elfogadott módon lehet nyilvántartásba venni.

A mének fenti módon való osztályozását a tenyésztői bizottság évente felülbírálja, és egyes mének magasabb vagy alacsonyabb kategóriába kerülhetnek pl. sportteljesítményük vagy ivadékaik kiemelkedő vagy éppen gyenge minősége alapján. Indokolt esetben a tenyésztési engedély megvonása is lehetséges.

Azon méneket, amelyek után 5 évig nem születik kisbéri csikó, illetve nem vettek részt értékelhető sportkipróbáláson, tenyészszemlén újra be kell mutatni, tenyésztési engedélyüket felül kell bírálni.

ii. Kancák

főtörzskönyvi osztályok:

A kancák törzskönyvön belüli minősítése összesített tenyészérték-számítás (származás, küllem és mozgás, saját- és ivadékteljesítmény) alapján történik. 

I. Származás 
- fajtaazonosság


- ősök értékei

A fajtaazonosság számítása a 4.ősi sorban történik.

kisbéri (gidránban gidrán) ős
2 pont

egyéb, a tenyésztési szabályzatban elfogadott ős
1 pont

minden más és ismeretlen
0 pont


Maximálisan elérhető 32 pont.

Az ősök értékeinél a közvetlen ősök alapján.

a fajtában kiemelkedő ős
4 pont

átlagos ős
2 pont

nem kívánatos ős
0 pont


Maximálisan elérhető: 8 pont.

Küllemi és mozgásbírálat

A küllem- és mozgásbírálatokra országos és helyi (regionális) tenyészszemléken kerül sor. A kancákat egyenként mutatják be felállítva, majd lépésben és ügetésben felvezetve a 2-4 tagú bírálóbizottságnak.  

100 pontos ("B" típusú) küllemi bírálat az Egyesület által elismert bírálóbizottság  által. 


Maximálisan elérhető: 100 pont.
Ahol erre lehetőség van, az összehasonlító (lineáris) bírálat elvégzésére is törekedni kell.

A bírálatot  megelőzi a testméretek felvétele. 

Standard méretek: (3 éves vagy idősebb kancák esetén)

Marmagasság (bot): 163-168 cm. 

Marmagasság (szalag): 173-178 cm. 

Övméret: 186-195 cm. 

Szárkörméret: 20.5-21.5 cm.

Mének standard méretei: 

Marmagasság:

   bottal 165 cm (± 10 cm)

  szalaggal 175 cm (± 10 cm)
Övméret: 190 (± 10 cm). 

Szárkörméret: 21 (± 1 cm).
Mozgásbírálat lépésben és ügetésben a "B" típusú bírálati lap szerint

Maximálisan elérhető:  60 pont.
Az alapminősítés során maximálisan megszerezhető:            200 pont.

— Tkvi osztályba sorolás: 

Kancák törzskönyvi osztályba sorolása:

	Osz-tályzat
	Méret
	Származás
	Küllem
	Mozgás
	Összesen

	I.
	Standard
	27 p. (
	75 p. (
	40 p. (
	142 p. (

	II.
	ST+/- 3/0,5 cm
	23-27 p.
	66-75 p.
	36-40 p.
	125-142 p.

	III.
	(ST +/- +/0,5 cm
	( 23 p.
	( 66 p.
	( 36 p.
	( 125 p.


A négy minősítési szempont közül a kanca legfeljebb az egyik szerint lehet a kategóriájánál alacsonyabb besorolású.

Korrekciós pontszám a saját teljesítmény szerint:

Ha a kanca vagy legalább 2 csikója eléri az alábbi eredményeket, a kanca alap minősítési pontját az alábbiak szerint kell korrigálni:

Díjlovaglás:

· Alapfokú versenyen: 60% feletti eredmény: + 5% az alap minősítési ponthoz

· L (könnyű) kategóriában 60 % vagy a feletti eredmény: + 10 % 

· M (közép) kategóriában 55 % vagy a feletti eredmény: + 15 % 

· S (St Györgytől felfelé) 55 % vagy a feletti eredmény: + 20 %.

Díjugratás:
· B-1/a-ban 5 alkalommal hibátlan, illetve sikeres STV vizsga: + 5% 

· B3-ban (120 cm) hibátlan 5 alkalommal: + 10 % 

· A1-ben (125 cm) hibátlan 5 alkalommal: + 15 % 

· A2-ben (130 cm)vagy fentebb 5 hibátlan: + 20 % 

Military:
· Országos kezdő ló („A” kategóriás) versenyen 3 minősült eredmény (50% fölötti díjlovaglás, max. 20 hp. terepen, max. 16 hp. az ugrópályán):  + 5%

· Hazai 1 csillagos versenyen 2 minősült eredmény:  + 10%

· Hazai 2 csillagos versenyen 2 minősült eredmény:  + 15%

· Hazai 3 csillagos vagy nemzetközi 2 csillagos versenyen 2 minősült eredmény: + 20%
Fogathajtás:

„B” kategóriás versenyen az összetett A+B+C versenyszámban elért értékelhető eredmény*


évente + 1 %


ha a mezőny felső harmadában végez, abban az évben + 2 %


Maximálisan elérhető pontszám: 



+ 5 %

„A” kategóriás versenyen az összetett A+B+C versenyszámban elért értékelhető eredmény*


évente + 2 %


ha a mezőny felső harmadában végez, abban az évben + 3 %


Maximálisan elérhető pontszám: 



+10%

CAI, CAIO  versenyen az összetett A+B+C versenyszámban elért értékelhető eredmény*



évente + 3 %



ha a mezőny felső harmadában végez, abban az évben + 5 %



Maximálisan elérhető pontszám: 



+15%

Világbajnokságon az összetett A+B+C versenyszámban elért értékelhető eredmény*



évente + 5 %



ha a mezőny felső harmadában végez, abban az évben + 8 %



Maximálisan elérhető pontszám: 



+20%

Valamennyi saját teljesítmény szerinti korrekciós értékszám maximuma az alapminősítés 20 %-áig terjedhet.

Elit osztályzatok:

Elit:
Min. 130 p. alapminősítés, + ő maga vagy legalább egy ivadéka valamely szakág országos bajnokságában értékelhető (nem kizárt) eredményt ért el, vagy legalább két ivadéka országos egyesületi tenyészszemlén saját kategóriájában helyezett.

Tenyésztési elit: Min. 130 p. alapminősítés, legalább 6 megszületett csikó, melyből három II. osztályt elért méneskönyvi kanca, vagy bejelentett sportló, illetve a fajtában tenyésztésre elfogadott fedezőmén.

Szuperelit: Min. 130 p. alapminősítés, + saját maga vagy legalább egy ivadéka valamely sportág országos bajnokságában vagy ennek megfelelő szintű nemzetközi versenyen helyezett.

A korrekciós számokhoz és az elit osztályzatokhoz az alapadatokat a tulajdonos szolgáltatja, majd a minősítést a tenyésztésvezető végzi el.

5. A fajta szelekciójának rendje
a) Párosítási terv készítésének elvei, célpárosítások 
A kisbéri-félvér kancák párosítási tervét minden év február 15-ig meg kell küldeni a tenyésztésvezetőnek. Ez egyben az állomány bejelentése is az adott évre. 

Az ajánlott és elfogadott ménekkel bármely főtörzskönyves kisbéri kanca szabadon fedeztethető. A III. kategóriás ménekkel való fedeztetéshez a tenyésztői bizottság engedélye szükséges. Egyéb fajtájú ménekkel való célpárosítást csak megfelelő indoklással, főként a teljesítmény javítása céljából fogad el a tenyésztői bizottság.

b) Mén-előállító kancák szelekciója
A tenyésztési elit és szuperelit kancák után született mén-ivadékok elsőbbséget élveznek a ménkiválasztásnál.

c) Mén-előállító mének szelekciója

Mén-előállító mének a fajta ajánlott ménjei, illetve azon mének, amelyeknek legalább 2 tenyésztési engedéllyel rendelkező ménivadéka van.

d) Tenyészmén-jelöltek szelekciója

Fiatal mének

a) Származás: Származását tekintve a tenyésztési szabályzatban leírtak szerint megfelel a kisbéri főtörzskönyv követelményeinek, és a származásértékelés során legalább 23 származási pontot ér el.

b) Küllem és mozgás: A 100 pontos küllemi bírálaton minimum 75 pontot ér el, a 60 pontos mozgásbírálaton minimum 40 pontot.

c) Fentiek alapján a ménvizsgára beutalót nyert, és a vizsga minden részét sikeresen teljesítette. Az STV I vizsgát a beutaló megszerzését követő második éven belül, az STV II vizsgát pedig az STV I vizsgát követő második éven belül kell teljesíteni.

 Teljesítmény alapján engedélyezett teljeskorú mének

a) Származás: mint a fiatal mének esetében.

b) Küllem és mozgás: A 100 pontos küllemi bírálaton minimum 70 pontot ért el, a mozgásbírálaton legalább 35 pontot úgy, hogy egyetlen bírálati szempontnál sem kapott az adható maximális pontszám felénél kevesebbet (azaz nincs olyan komoly küllemi vagy mozgásbeli hiányossága, ami a tenyésztésből kizárja).

c) Teljesítmény: Az alábbi teljesítmények valamelyikét elérte:

Díjugratás: 

- A-2 kategóriájú (vagy annak megfelelő nemzetközi) versenyen egy versenyidényben 4 hibátlan pálya (alappályán), vagy


- Felnőtt egyéni OB döntő első 6 helyezés valamelyike, vagy


- Tenyészversenyen valamely évjárat versenyében első 10 helyezés egyike.


Díjlovaglás:


- 1 éven belül két alkalommal nehéz kategóriában 60%-os eredmény.


Military:


- Három nehéz osztályú pálya befejezése 2 év alatt, vagy


- OB nehéz osztályban első négy helyezés valamelyike


Fogathajtás:


- kettes vagy négyes fogatok között OB-n a mezőny első harmadában végez.


Távlovaglás:

· Két év alatt 3 alkalommal 160 km-es versenyen való részvétel és annak befejezése.

Az a), b) és c) pontokat együttesen kell figyelembe venni.

Egyedi elbírálás alapján, cseppvérként a kisbéri tenyésztésbe kerülhetnek olyan idegen fajtájú mének, amelyek származásukban legalább 50% angol telivér, Shagya arab vagy anglo-arab vért tartalmaznak, küllemben a fajtába illők, és saját teljesítményük, ill. ivadékaik teljesítménye kiemelkedő (ld. az idősebb ménekre vonatkozó feltételeket), ezért a sportló-tulajdonságok javítása várható tőlük.

A tenyésztési engedéllyel rendelkező mének közül a kisbéri fajtában elismert mének kijelölésére és használatuk szervezésére az Egyesület a tárgyévet megelőző év december l-ig megállapodik a méntulajdonossal, illetve állami mének esetében a méntulajdonos nevében eljáró szervezettel. A megállapodásról az Egyesület a törzskönyvező szervezet képviselőjét is tájékoztatja. A fajtában tenyésztésre elismert mének listáját felállítási helyük feltüntetésével az Egyesület az interneten közzéteszi, és tagjai részére megküldi.

e) Tenyészkanca-jelöltek szelekciója
Az egyesületi tenyészszemléken történik. A szelekció alapja a származás elbírálása, a küllemi- és mozgásbírálat, valamint hátas típusú lovak esetében a szabadonugró bírálat. (részletesen ld. a tenyészkancák osztályba sorolása c. fejezetben, illetve a Kódexben)
6. Tenyészmének használata
a) A mének tenyésztési/termékenyítési engedélyének kiadásának tenyésztési és állategészségügyi feltételei
Tenyésztési feltételek: a ménvizsga-kódex szerinti kiválasztás és a ménvizsga sikeres teljesítése.

Állategészségügyi feltételek: a kötelező éves vérvizsgálatok és féléves oltások elvégzése. 2011. után engedélyezett mének esetében az öröklődő betegségek kimutatására irányuló állategészségügyi szűrésen való megfelelés.

Egyéb feltételek: a mén tulajdonosának vagy tartójának rendezett tagsági viszonya az egyesületben.

b) Import mének használatának szabályai  
Az import mének használatára a hazai tenyésztésű ménekhez hasonló szabályok vonatkoznak, de a mént csak honosítás után lehet használni.

c) A szaporítóanyag minőségi követelményei  
A mesterséges termékenyítő állomásokon forgalmazott szaporító anyagnak meg kell felelni az illetékes állategészségügyi és állattenyésztési hatóság előírásainak.

Mesterséges termékenyítésre csak hivatalosan elismert mesterséges termékenyítő állomáson álló, mesterséges termékenyítésre alkalmasnak minősített mén termékenyítő anyaga használható.

A mesterséges termékenyítést végző személynek rendelkeznie kell az illetékes törzskönyvező szervezettől kiváltott "Fedeztetési jegyzőkönyv" nyomtatvánnyal, melybe köteles a termékenyítést a vonatkozó előírásoknak (szabványnak) megfelelően bejegyezni. Ugyancsak köteles a termékenyített kanca tulajdonosát a fedeztetési jeggyel ellátni.

7. Egyéb speciális szabályok
a) A fajta génkészletei felderítésének módja és hasznosítása 
A génkészletek felderítése az országon belül nagyjából befejeződött, ezt mutatja, hogy a kancaállomány több éve állandó szinten van. További génkészletek a történelmi ismeretek szerint az Amerikai Egyesült Államokban vannak, ahol a II. világháborúban zsákmányolt kisbéri félvéreket azóta is tiszta vérben tenyésztik. A távolság miatt a tenyészállatok forgalma igen korlátozott, spermacsere már volt a két ország tenyésztői között, amelynek eredményeképpen egy új ménvonal került az országba.

b) A génbankban megőrzendő szaporítóanyag és genetikai minta meghatározása  
A Tenyésztői Bizottság jelöli ki azon egyedeket, amelyeknek szaporítóanyagát a tenyésztő szervezet génbankban való megőrzésre szánja. Ezek általában olyan mének, amelyeknek saját- és ivadékteljesítménye a fajtaátlagnál jóval magasabb, és nem rendelkeznek olyan mén-ivadékokkal, amelyek alkalmasak lennének a genetikai anyag továbbvitelére.

Jelenleg a megőrzendő genetikai anyag mélyhűtött sperma, de a jövőben lehetséges az értékes kancacsaládokból embrió mélyhűtése is.
c) Az in-situ és ex-situ tartás feltételei

A kisbéri-félvér fajta tartástechnológiai követelményei nem különböznek az egyéb kultúrfajtáknál a XXI. században elvárható tartási körülményektől.

Az in situ tartás követelményei:

Mének: - boxos tartás, min. 3 x 3 m-es boxokban, megfelelő biztonságban más ménektől és kancáktól.


- Kornak és testsúlynak megfelelő takarmányozás (általános norma: naponta 5-6 kg zab, 10 kg széna, 10 kg alomszalma). Nyalósó ad libitum, ásványi kiegészítők folyamatosan, vitaminok a fedeztetési idény előtt és közben.


- Napi rendszeres jártatás nyereg alatt, kocsiban vagy karámban.


- Állategészségügyi alapellátás: 3-4 havonta féregtelenítés, lóinfluenza és herpesz elleni alapoltás, majd 6 havonkénti ismétlő oltás. Évente vérvizsgálat a következő betegségekre: takonykór, tenyészbénaság, fertőző kevésvérűség, vírusos arteritisz.


- 6 hetente pataszabályozás, szükség esetén patkolás.

Kancák: - Boxos tartás esetén napi rendszeres jártatás, ld. méneknél.


- Karámos tartás esetén napi felügyelet, napi kétszeri etetés futóistállóban lekötve, vagy boxban. Legelős tartás esetén mélyalmos futóistálló vagy boxos istálló álljon rendelkezésre éjszakára vagy télire, nyáron a kancák a legelőn tarthatók, de az egyedi etetésről gondoskodni kell.


- Takarmányozás: a napi norma üres, nem dolgozó kancáknál 3-4 kg abrak (főleg zab, de keverve etethető árpa, kukorica, kancatáp is) 5-6 kg széna, alomszalma szükség szerint, legelőfű ad libitum. Vemhes, illetve szoptató kancáknál 5-6 kg abrak, 6-8 kg széna, alomszalma szükség szerint, legelőfű ad libitum. Nyalósó ad libitum, ásványi kiegészítők folyamatosan, vitaminok a fedeztetési idény előtt és közben.


- Állategészségügyi alapellátás: 3-4 havonta féregtelenítés, lóinfluenza és herpesz elleni alapoltás, majd 6 havonkénti ismétlő oltás. 3 évenként vérvizsgálat (takonykór, fertőző kevésvérűség).


- 6 hetente pataszabályozás, szükség esetén patkolás. A patkókat ellés előtt le kell venni.

Csikók: - Választás kb. 6 hónapos korban, csoportosan. 


- Tartás: legelőn, csoportosan, az évjáratokat célszerű elkülönítve tartani.

- Takarmányozás: réti széna ad libitum. Alomszalma szükség szerint. Abrak: zab vagy csikótáppal kevert zab, az alábbiak szerint:

- 3 hónapos kortól választásig ad libitum (csikóóvodában elkülönítve, illetve amikor az anyakanca lekötve eszik).

- Választástól 1,5 éves korig napi 5-6 kg

- 1,5-től 3 éves korig napi 3-4 kg.

Mész, egyéb ásványi kiegészítők, vitaminok folyamatosan.


- Állategészségügyi alapellátás: 3-4 havonta féregtelenítés, 4 hónapos kortól lóinfluenza elleni alapoltás, majd 6 havonkénti ismétlő oltás.


- 6 hetente pataszabályozás.


- Amennyiben a csikók nem legelőn vannak, napi rendszeres, de nem megerőltető mozgatás, lehetőség szerint egyenes vonalon.
d) A  tenyészállat-forgalmazás, export és import szabályai

A tenyészállatok belföldi forgalmazása korlátozás nélküli. Exportra bárki szabadon eladhatja az állatokat, a fedezőmének export eladását az egyesületnek be kell jelenteni, de az export nem engedélyköteles.

Import esetében csak a fajtaazonosság megtartása fontos kérdés.

e) A vágóállat fajtához tartozás igazolásának rendje, igazolási mintája  
A kisbéri-félvér fajta tenyésztésének nem célja a vágóállatok előállítása, csak a selejt állatok kerülnek vágóhídra. A vágóra való eladásnál a fajtához tartozás igazolására nincs szükség.
f) A tenyészet (részpopuláció) felszámolás esetén követendő szabályok

Nagyobb létszámú állomány felszámolása esetén bejelentés alapján a felszámolás tényét és az eladó tenyészállatokat az Egyesület a honlapján nyilvánosságra hozza. Egyéb intézkedés megtételére sem joga, sem lehetősége nincs.

8. Egyesületi nyilvántartások és igazolások rendje

a) Tagnyilvántartás  
Számítógépen, külön erre a célra készített program alapján.
(KKV nyilvántartás:  Évente lefűzésre kerülnek a KKV-nyilatkozatok.)
b) Állomány-nyilvántartás
A lóállományt a tagnyilvántartó programban tartja nyilván a tenyésztésvezető, a tulajdonosi nyilvántartással párhuzamosan. A programban minden olyan ló szerepel, amely valaha az egyesület nyilvántartásában megjelent, de csak azon egyedek aktívak, amelyekkel egy egyesületi tag tenyésztési tevékenységet folytat.
c) Pályázati igazolások nyilvántartása 
Pályázatonként lefűzésre kerülnek az igazolások, illetve két számítógépen, kérelmezőnként és célprogramonként külön file-okban vannak megőrizve.
9. Az országos állattenyésztési adatbankba történő adatküldés módja és rendje 

A tenyésztőkkel történt állományegyeztetés után az Egyesület elkészíti az adott évben a fajtában törzskönyvi ellenőrzés alatt álló kancák listáját, melyet a törzskönyvező szervezetnek átad, és az Egyesület és a törzskönyvező szervezet között fennálló együttműködési szerződés szerint ez alapján rendeli meg a listán szereplő kancák adatgyűjtését az Egyesület számára. 

Az adott évben tenyésztésre engedélyezett mének tulajdonosai részére az Egyesület kiadja a tenyésztési engedélyeket, amely alapján a területi lótenyésztési felügyelők elkészítik a mén-törzskönyvezési szerződéseket.

Az egyesületi fajtajellel bélyegzendő csikókra a lótenyésztési felügyelő feladása alapján az Egyesület tenyésztésvezetője kiadja a csikószámokat, amelyek alapján a felügyelők elvégzik a csikóbélyegzéseket, melyeket a központi nyilvántartó rendszerben rögzítenek.

10. A fajta népszerűsítése

Az egyesület 2008. évtől a zártkörű tenyészszemlék helyett az országos és regionális kiállításokon való megjelenésre tette a hangsúlyt. A debreceni Farmer Expo egyik fő látványossága a kisbéri fajta sokféle bemutatója, de segítjük  tagjainkat bármely nagyobb kiállításon való megjelenésben.
Minden évben kiadunk a fajtát népszerűsítő kiadványokat: egyedi minőségű ménkatalógust, falinaptárt, szórólapokat. Minden lehetőséget kihasználunk lovainknak a televízióban való népszerűsítésére. Támogatjuk azokat a sportolókat, akik kisbéri-félvér lovakkal átlagosnál jobb eredményeket érnek el, és több lovas újsággal van szerződésünk, amelyekben cikkeket jelentetünk meg a rendezvényeinkről, a lovaink által elért eredményekről.

11. A tenyésztők tenyésztői munkájának elismerése

Évente egy országos, és 10-12 regionális tenyészszemlét rendezünk. A legkiválóbb egyedek tenyésztőinek díjat adunk.

Azon tenyésztőket, akik évek óta magas színvonalon végzik tenyésztői munkájukat, bronz-, ezüst- vagy aranykoszorús tenyésztői minősítéssel jutalmazzuk.

12. A fajta tenyésztési programjának megvalósításában résztvevő szervezetek kapcsolatrendszere (ezek feladatai)

a) Tenyésztő szervezet
Felel a Tenyésztési Program megvalósításáért, a fajtafenntartói kötelezettségek ellátásáért. Feladatait elláthatja közvetlenül, vagy megbízási szerződés alapján végeztetheti más szervezettel vagy vállalkozóval.

b) Faji szövetség
Ellátja a fajta érdekképviseletét a többi fajtáéval egyidejűleg. Szolgáltató irodája megbízási szerződés alapján elvégzi a Tenyésztőszervezet által rábízott törzskönyvezési és egyéb feladatokat.

c) Tenyésztési hatóság
Felügyeli a tenyésző szervezet szabályos működését.

d) Mesterséges termékenyítő állomások, spermaforgalmazók
A tenyésztési programban foglaltak szerint részt vesznek a fajtafenntartói feladatokban, a törzskönyvi nyilvántartási szerződés alapján eleget tesznek adatszolgáltatási kötelezettségeiknek.

e) Oktatási – kulturális intézmények
Megbízási szerződés alapján részt vesznek/vehetnek a törzskönyvi adatok feldolgozásában, a tenyészérték-becslésben, a genetikai bázis feltérképezésében, teljesítmény vizsgálatokban, és minden egyéb, a tenyésztési program sikeres megvalósítását szolgáló kutatói, tudományos munkában.
13. Záró rendelkezések 
A tenyésztési program alapjául szolgáló módosított tenyésztési szabályzatot a közgyűlés fogadta el Üllőn, 2011. március 5-én.

A jelen tenyésztési programban nem szabályozott kérdések tekintetében a Kisbéri és Gidrán Lótenyésztő Országos Egyesület Alapszabálya szerint kell eljárni.

